Itt kóstolhat jó borokat a héten
Nemzetközi szemlét és borkóstolót tartanak a portugieser népszerûsítésére Pécsett és Villányban – közölték a szervezõk az MTI-vel.
Mint írták a hetedik Portugieser du Monde elnevezésû megmérettetésre hat országból küldtek mintákat. Így ez alkalommal

német, osztrák, szlovák, horvát, szerb és magyar borok között dõl el, melyek lesznek a verseny legjobbjai.

A verseny zsûrijében helyet kapó indiai, mexikói, amerikai, spanyol, dán, olasz, brit, lengyel, szerb és magyar szakértõk négy kategóriában keresik a champion-díjast: a friss, 2018-as portugieserek, a régebbi évjáratú fajtaborok, a fele résznél több portugiesert tartalmazó házasítások és a különlegességek között.

A fajtaversenyt április 26-án tartják, amikor a nemzetközi zsûri a villányi Bock Borászat konferenciatermében kóstolhatja meg a benevezett borokat, majd a külföldi szakértõk egy félnapos villányi borvidéki túrán is részt vesznek – derült ki a tájékoztatásból.

Másnap, 15 és 20 óra között, a pécsi egyetem Szántó Kovács János utcai aulájában adják át a championdíjakat, az aranyérmes és ezüstérmes boroknak járó elismeréseket,

valamint itt kóstolhatja meg a nagyközönség is a nevezett borok egy részét.

A portugieser kékszõlõfajta egész Közép-Európában elterjedt, de sokszor lebecsülik – fejtette ki korábban az MTI-nek a verseny fõszervezõje, Gyõrffy Zoltán. A Portugieser du Monde célul tûzte ki, hogy azokat a termelõket fogja össze, akik hisznek a fajtában, annak jövõjében, és tesznek is érte – fogalmazott.
Villány Portugieser du Monde borkóstoló bor Pécs